לילי חנוך

לילי חנוך (בגרמנית: Lilli Henoch; 26 באוקטובר 1899–1942) הייתה אתלטית גרמנייה ממוצא יהודי. הייתה שיאנית עולם בזריקת דיסקוס, הדיפת כדור ברזל, שותפה לשיא העולם בריצת שליחות 4x100 מטר ושיאנית גרמניה בקפיצה לרוחק. נספתה בשואה.

קורות חיים
חנוך נולדה ב-1899 בקניגסברג שבגרמניה (כיום קלינינגרד, הפדרציה הרוסית). בגיל 19 עברה לברלין והחלה להתאמן במסגרת "מועדון ספורט ברלין.

 קריירה 
בשנות ה-20 הייתה חנוך האתלטית הדומיננטית בגרמניה בתחומי אתלטיקה רבים - הדיפת כדור ברזל, זריקת דיסקוס, וריצת שליחות 4X100 מטר.

 שיאי עולם 
בתחרות שנערכה בברלין ב-1 באוקטובר 1922 קבעה בזריקת דיסקוס שיא עולם של 24.90 מטר, אותו שיפרה מספר פעמים עד שהגיעה, ב-8 ביולי 1923 לשיא של 26.62 מטר.

ב-1925 קבעה בהדיפת כדור ברזל שיא עולם אותו שיפרה בלייפציג ב-16 באוגוסט אותה שנה בתוצאה של 11.57 מטר.

בשנת 1926 הייתה שותפה לרביעייה הגרמנית שקבעה בריצת שליחות 4x100 מטר שיא עולם חדש של 50.4 שניות.

בשנים אלו קבעה עשרה שיאי גרמניה בהדיפת כדור ברזל, בדיסקוס, בקפיצה לרוחק, ובריצת שליחות.

 מאמנת 
חנוך אימנה במועדון היהודי "בר כוכבא" ושימשה כיו"ר קבוצת האתלטיקה לנשים לאחר פרישתה מהמועדון בברלין.

 השכלה 
הייתה בעלת תואר בחינוך גופני ובאורתופדיה

תקופת השואה
עם עליית הנאצים לשלטון גורשה חנוך מהמועדון במסגרתו התאמנה, מועדון הספורט של ברלין, והתאמנה במסגרת מועדון ליהודים בלבד. ב-5 בספטמבר 1942 גורשו חנוך ובני משפחתה לריגה, לטביה שם נשלחו לגטו. היא ואמא שלה נלקחו מהגטו ונרצחו במכונת ירייה על ידי יחידת ההרג האיינזצגרופן בספטמבר 1942, יחד עם מספר גדול של יהודים אחרים שנלקחו מהגטו. כולם נקברו בקבר אחים ביער ליד ריגה. אחיה נעלם ועקבותיו אבדו.

הנצחה
שמאל|ממוזער|250px|אולם הספורט על שם לילי חנוך בברלין

 חנוך הונצחה בשנת 1990 ב"יד לאיש הספורט היהודי" במכון וינגייט
 ב-1993 נקרא על שמה רחוב ברובע פרנצלאואר ברג בברלין. כמו-כן נקרא על שמה אולם המשמש לתחרויות הדיפה וזריקה בתשלובת אולמות הספורט "ספורט פורום" ברובע הוהנשנהאוזן בברלין.

 ב-8 באוגוסט 2008, ביום בו נפתחה אולימפיאדת בייג'ינג הונצחה חנוך בהנחת לוח זיכרון אל מול ביתה בברלין, ובו פרטים ביוגרפיים. לוח זה (המכונה "אבן נגף" או שטולפרשטיין), שכמותו מציב האמן הגרמני גינתר דמניג בפני בתיהם של קורבנות השואה, הוצב בטקס צנוע, בהשתתפות יושב ראש אגודת האתלטיקה הגרמנית תיאו רוס בפני ביתה של חנוך, וביתו של קורבן נוסף של הנאצים, האתלט אוטו פלצר שנרדף בשל היותו הומוסקסואל.

 ראו גם 
 יהודים וספורט#אתלטיקה

קישורים חיצוניים

 לילי חנוך באתר "יד לאיש הספורט היהודי"
 IRA BERKOW, Sports of The Times;The World Outside The Stadium, הניו יורק טיימס, July 21, 1996 
 טקסים בברלין לציון הצד האפל של ההיסטוריה האולימפית סידני מורנינג הרלד, 8.8.2008
 רחוב לילי חנוך באתר רובע פרנצלאואר ברג, ברלין
 גרטרוד פיסטר, 
 Berlin ceremonies mark Olympic history's darker side, 8 באוגוסט 2008 
 לילי חנוך, באתר כוכבי ספורט יהודים גרמנים 





 הערות שוליים 

קטגוריה:ספורטאים יהודים גרמנים
קטגוריה:אצניות גרמניות
קטגוריה:אצניות יהודיות
קטגוריה:ספורטאי בר כוכבא ברלין
קטגוריה:זורקות דיסקוס גרמניות
קטגוריה:הודפות כדור ברזל גרמניות
קטגוריה:קופצות לרוחק גרמניות
קטגוריה:אתלטיות יהודיות
קטגוריה:שיאניות עולם באתלטיקה
קטגוריה:ספורטאים יהודים בשואה
קטגוריה:יהודים בשואה: גרמניה
קטגוריה:אסירים בגטו ריגה
קטגוריה:ספורטאים שנספו בשואה
קטגוריה:חברי היכל התהילה של הספורטאים היהודים: גרמנים
קטגוריה:שיאני עולם גרמנים: אתלטיקה
קטגוריה:שיאני עולם יהודים
קטגוריה:שיאניות עולם גרמניות
קטגוריה:אישים הקבורים בקבר אחים
קטגוריה:גרמניות שנולדו ב-1899
קטגוריה:גרמנים שנולדו ב-1899
קטגוריה:גרמניות שנפטרו ב-1942
קטגוריה:גרמנים שנפטרו ב-1942